དེ་ལྟར་ང་བློ་རྩེ་གཉིས་ཆགས་སོང་།ཐུགས་བསམ་བཞེས་རོགས་གནང་།རྡོ་རྗེ་ཤུགས་ལྡན་བསྟེན་གསོལ་བྱེད་པ་དེ་ནི་རང་ཉིད་སྒེར་གྱི་དོན་དང་མ་ཟད་ངའི་རང་དབང་རེད།ཐུགས་རྗེ་གཟིགས།ང་ལ་ཟ་ཁང་དང་སྨན་ཁང་།སྤྱི་ཚོགས་འདུ་ཚོགས་དང་༧གོང་ས་མཆོག་གི་གསུང་ཆོས་ལ་མ་བཀག་རོགས་གནང་།ངས་རྡོ་རྗེ་ཤུགས་ལྡན་བསྟེན་གསོལ་བྱེད་པ་ཙམ་གྱིས།ང་ཡོང་མི་ཆོག་པའི་གསལ་བསྒྲགས་དཀྲམ་སྟེ།ང་སྡུག་ཅག་རེད།འདྲེ་གསོལ་བསྟོད་བྱེད་མཁན་རེད།རྒྱ་གཞུང་ནས་ཕོག་ལེན་མཁན།༧གོང་ས་མཆོག་ལ་མ་དགའ་མཁན།ནང་སླུ་བྱེད་མཁན་དེ་འདྲ་ཟེར་ཏེ་དབྱེར་འབྱེད་མ་བྱས་རོགས་གནང་།ང་ལ་དེ་འདྲ་མ་གསུང་རོགས་གནང་།གང་ཡིན་ཟེར་ན་དེ་འདྲ་གསུང་བ་ཡིན་ན།ལོ་བརྒྱ་ཕྲག་སྔོན་ནས་བསྟེན་གསོལ་བྱས་པའི་ཆོས་རྒྱུད་ཡོངས་རྫོགས་ཀྱི་སྐྱེས་ཆེན་དམ་པ་ཁག་དང་དགེ་ལུགས་པའི་བླ་མ་ཁག་ལའང་ཟེར་བ་དང་འདྲ།འདི་བདེན་པ་མ་རེད།